**Navodila za projektno nalogo pri IKT – Predšolska vzgoja**

**Naslov naloge: Ime Priimek – moja predstavitev**

V projektni nalogi boste v obliki pisnega dokumenta predstavili sebe, vaš kraj, vaše prijatelje itd.

Datum oddaje projektne naloge: **zadnji teden decembra.**

Naloga naj vsebuje **vsaj 1300 besed** (uvod, jedro, zaključek, ostalo kot npr. kazala ne štejemo).

Naloga mora biti shranjena **z imenom: Projektna naloga Ime Priimek.docx**

Prepisane naloge (v kolikor je vsebina naloge v večji meri kopirana iz interneta) ali naloge, ki jih niste izdelali samostojno, se ocenijo negativno.

Če naloga ni ocenjena pozitivno, imate en teden časa, da popravite to nalogo. Negativna ocena pa se vpiše. Dodatno popravljanje naloge po 2. oceni ni možno.

**Dodatna navodila:**

* podpoglavja naj bodo približno enako dolga (Nekaj o meni, Moja šola, ...);
* pri Moja šola, Moj idol, Moj hobi in Moj kraj do 1/3 besedila lahko kopirate iz drugih spletnih strani; torej če skopirate 100 besed, morate v tem poglavju napisati 200 besed še sami;
* ti dve zahtevi tudi upoštevamo pri točkovanju: Vsebina naloge: 0 - 8 točk.

**Oblikovne zahteve za projektno nalogo za 1. letnik**

1. stran – Naslovna stran

Naslovna stran mora vsebovati:

1. naziv, ulico in kraj gimnazije

III. gimnazija Maribor

Gosposvetska cesta 4

2000 Maribor

# Projektna naloga pri predmetu IKT

**Ime Priimek –**

**Moja predstavitev**

Avtor: Ime Priimek, 1. x

Mentor: učitelj

Maribor, 20. december 2020

Maribor, 20. maj 2016

1. napis – Projektna naloga pri predmetu IKT
2. naslov projektne naloge
3. napis Avtor: ime in priimek avtorja in razred
4. napis Mentor: ime in priimek mentorja ter naziv
5. kraj in datum izdelave projektne naloge

(datum zadnjega popravka v datoteki)

**Na naslovnici ne sme biti glave in noge ter številke strani**

**(naredite prelom strani oz. odseka)!**

1. stran – Kazalo vsebine – 1. stran s številko strani 1.

**KAZALO:** (številčenje mora biti narejeno s slogi)

1. **Kazalo vsebine – stran 1.**
2. **Kazalo slik – stran 2.**
3. **UVOD – stran 3.**

3.1 Kaj želim predstaviti

1. **MOJA PREDSTAVITEV - stran 4. in naprej**

4.1 Nekaj o meni

4.1 Moj prijatelj (prijatelji)

4.3 Moja šola

4.4 Moj idol (ali nekdo, ki ga spoštujem)

4.5 Moj hobi (šport,…)

4.6 Moj domači kraj

1. **ZAKLJUČEK**

Ali si prišel do kakšnih novih spoznanj med izdelovanjem te projektne naloge? (O sebi, svojem hobiju, prijateljih, šoli, …) Kaj bi lahko rekel/la na koncu projektne naloge?

1. stran – Kazalo slik – stran številka 2.

Vstaviti morate slikovno kazalo za vsaj 6 slik.

1. stran – Uvod (1. poglavje) – stran številka 3.

Predstavlja prvo poglavje vsebinskega dela besedila v katerem predstavimo temo, o kateri naše besedilo govori. V njem predstavimo tudi naš način dela, s katerim smo se teme lotili.

1. - x. stran - Jedro naloge

Sledi uvodnemu poglavju. Razčlenimo ga na teme, ki jih lahko oblikujemo kot naslove glavnih poglavij (glej Kazalo – 2. poglavje Moja predstavitev).

1. Zaključek

V njem jasno in kratko povzamemo najpomembnejše ugotovitve in rezultate naše naloge.

1. Stvarno kazalo

Predstavlja abecedni seznam pomembnejših pojmov v našem besedilu. Ob vsakem pojmu je tudi številka strani, na kateri se nahaja.

1. Seznam virov

V tem delu navedemo vse vire (ustne, pisne, elektronske…), s katerimi smo si v projektu pomagali. Vire bomo navedli po pravilih za navajanje virov.

**Podrobnejša navodila za oblikovanje projektne naloge:**

1. Uvod, jedro in zaključek morajo skupaj vsebovati vsaj **1300** besed.
2. Robovi na vseh straneh morajo biti med dvema in tremi centimetri.
3. Izdelati je potrebno **slog za glavne naslove**. Imenuje naj se **GLAVNI.**

Zahtevane oblikovne značilnosti sloga Glavni so:

* velikost črk 16, barva poljubna,
* vrsta pisave: Arial
* poudarjena pisava,
* poravnani naj bodo na sredino,
* razmik pred in za glavnim naslovom naj bo 18 pt,
* oštevilčeni naj bodo orisno: 1., 2., ...

S tem slogom naj bodo oblikovani vsi glavni naslovi v projektni nalogi: Uvod, Kazalo vsebine, Kazalo slik, glavni naslovi v jedru projektne naloge, zaključek, stvarno kazalo in viri.

1. Izdelati je potrebno **slog za podnaslove.** Imenuje naj se **POD**. Zahtevane oblikovne značilnosti sloga Podn so:

* velikost črk 14, barva poljubna,
* vrsta pisave: Comic Sans MS
* poudarjena pisava,
* poravnani naj bodo na levo,
* razmik pred in za podnaslovi naj bo 12 pt,
* oštevilčeni naj bodo: 1.1, 1.2., ... 2.1, 2.2, 2.3,….

S tem slogom naj bodo oblikovani vsi podnaslovi v jedru vaše projektne naloge. Vsaj trije podnaslovi pri vsaj dveh glavnih naslovih v jedru so obvezni!

1. Izdelati je potrebno vsaj en slog za **oblikovanje odstavkov.** Slog naj se imenuje: **ODS**.

Oblikovne značilnosti sloga so:

* velikost črk 12,
* vrsta pisave: Calibri
* razmik med vrsticami 1,5,
* pisava naj ne bo poudarjena,
* odstavki naj bodo obojestransko poravnani.

1. Izdelati je potrebno **slog za naštevanje** z vrstičnimi oznakami (npr. u, l, č, v).

Slog naj se imenujejo **NAŠT,** zahtevane oblikovne značilnosti sloga so:

* velikost črk 10,
* razmik med vrsticami 1,5,
* odstavki naj bodo levo poravnani.
* vrstično oznako za naštevanje izberite poljubno

1. Besedilo mora biti brez slovničnih napak. Preveri s Črkovalnikom.
2. Med besedilo morajo biti vstavljene slike. **Slik naj bo vsaj šest** in vse naj bodo oblikovane z orodji za oblikovanje slik (dodate okvir, spremenite barve, itd). Pod vsako sliko mora biti dodan **napis oz. opis slike** (npr. Slika 1: Opis slike).
3. Na vsaki strani projektne naloge, **razen na naslovnici, mora biti glava in noga.** V nogi mora biti vsaj številka strani. V glavi naj bo vsaj naslov projekta, ostalo je po želji (slike v glavi, …). **Naslovnica naj ne vsebuje glave in noge in tudi ne številke strani.** na drugi strani (stran s kazalom vsebine) se začne številčenje strani s številko 1.
4. Projektna naloga mora vsebovati najmanj **eno lepo oblikovano tabelo**, katere vsebina se navezuje na vsebino projektne naloge. Nad vsako tabelo mora biti napis naslednje oblike: **Tabela 1: Opis tabele**
5. V projektni nalogi mora biti pod naslovom **Kazalo vsebine** (Tudi ta naslov mora biti oblikovan s slogom Glavni!) vstavljeno kazalo vsebine, ki ga generiramo **na podlagi slogov Glavni in Pod.**
6. V projektni nalogi mora biti pod naslovom **Slikovno kazalo** (Tudi ta naslov mora biti oblikovan s slogom Glavni!) vstavljeno kazalo slik in tabel.
7. V projektni nalogi mora biti pod naslovom **Stvarno kazalo** vstavljeno stvarno kazalo z najmanj 10 gesli.
8. V dokumentu uporabite tudi **sprotne opombe** (najmanj dve sprotni opombi) in **stolpce.**
9. Uporabiti morate **najmanj tri različne vire** in ti morajo na koncu biti tudi pravilno navedeni. Vsaj 1 vir mora biti iz interneta. Google povezave (rezultate iskanj) **ne priznamo kot vir.** Navedite točno ime strani, kjer ste pridobili podatke. Kot vir lahko navedete tudi vaš telefon (npr. slike).

**Pravilno navajanje literature:**

|  |  |
| --- | --- |
| Vrsta vira | **Navajanje** |
| Knjiga: en avtor | Bajt, D.: Pišem, torej sem: priročnik za pisanje. Maribor: Obzorja, 2003. |
| Knjiga: do trije avtorji | Wechtersbach, R., M. Lokar: Informatika. Ljubljana: DZS, 2004. |
| Knjiga: več avtorjev | Bibič, et al.: Slovenski jezik in stilistika. Ljubljana: Zavod SRS za šolstvo, 2008. |
| Članek | Sagadin, J.: Študija primera: Sodobna pedagogika, 42, 9-10, str. 465-472 |
| Viri iz Interneta | <http://web.wt.net/~daba/Mineral/:> 10.12.2020 (datum ogleda strani) |
| Radijski in TV viri | Merčun, M.: Radijska novica. Ljubljana: RTV ljubljana, 2014. |
| Zgoščenke (CD, DVD) | Encarta 97 Encyclopedia Delux Edition (CD ROM). Microsoft Corporation, 2002. |
| Uradni dokumenti | Zakon o šolstvu. Uradni list Republike Slovenije, 3, 2018, str.67. |
| Prispevki iz zbornika | Terminologija v znanosti. Zbornik. Ur.F.Pediček. Ljubljana: Pedagoški inštitut, 2014. |